**Ministar zdravstva Milan Kujundžić izrazio je sućut obitelji u povodu smrti dr. Mladena Vranića, istaknutog stručnjaka u području medicine.**

**Dr. Mladen Vranić rođen je u Zagrebu 1930.g., diplomirao je 1955. na Medicinskom fakultetu u Zagrebu, a od 1963. bio je redoviti profesor interne medicine Sveučilišta u Torontu. Dobitnik je  brojnih prestižnih međunarodnih priznanja, uključujući i dva najvažnija priznanja za istraživanje dijabetesa; Bantingove medalje i nagrade Albert Renold.  2009.g. u Montrealu je svečano uvršten u *The Canadian Medical Hall of Fame* / Kuću slavnih znanstvenika u području medicine,  za izvanredna dostignuća u području istraživanja dijabetesa. Bio je počasni  doktor glasovitog Karolinskog instituta u Švedskoj, redoviti član Kanadske akademije znanosti, dopisni član Hrvatske akademije znanosti i umjetnosti,  te gostujući profesor Sveučilišta u Zagrebu, gdje je 2011.g. dobio i počasni doktorat.** **Objavio je više od 280 znanstvenih radova citiranih više od 7500 puta. Dr. Vranić je tijekom svog dugog životnog  vijeka ostavio dubok trag; njegovi rezultati  u istraživanju dijabetesa,  pošasti modernog  doba,  nemjerljiv su doprinos razvoju medicinske znanosti.  Ostat će upamćen kako među kolegama, tako i generacijama studenata kojima je prenosio svoje veliko znanje i iskustvo.**